open-index/open-wikipedia-markdown huggingface dataset:
Bernhard Meuser

**Bernhard Meuser** (født 30. desember 1953) er en romersk-katolsk publisist og forlegger bosatt i Augsburg.
## Liv og virke
Bernhard Meuser er tidligere katolsk prest, i picpusordenen (i Tyskland kjent som *Arnsteiner Patres*), med meget av sin teologiske utdannelse fra ordenens høyskole i Simpelveld i Nederland. 

Meuser var leder av Pattloch Verlag frem til 2011 og deretter administrerende direktør i Sankt Ulrich Verlag fra juli 2011 til august 2013.

Han har frembragt en rekke publikasjoner om spiritualitet og levd kristendom, spesielt rettet mot yngre lesere. Ved å nå frem til denne målgruppen unngår han teologisk sjargong og fiksering ved interne kirkelige problemer, og legger vekt på troskap mot den katolske kirkes læreembede.

En av hans hovedanliggender er nyevangelisering, som han ønsker å fremme med den tyske utgave av den katolske ungdomskatekismen YouCat som han tok initiativ til i 2011, YouCat-senteret i Augsburg som han har ledet siden mai 2012, og påfølgende journalistiske prosjekter. Meuser arbeider for et tettere samarbeid mellom katolikker og evangeliske og en revitalisering av det kristne misjonsbegrep. Sammen med Johannes Hartl og Karl Wallner publiserte han i 2018 det såkalte *Mission Manifest* som var ment å ytterligere anspore og utvide denne oppbruddsbevegelsen.
## Publikasjoner i utvalg
* *Gottestherapie: warum der christliche Glaube gesund macht*. Pattloch, München 1993, ISBN 978-3-796-60718-9, ISBN 978-3-629-02210-3
* (Hrsg.) mit Rosina Wachtmeister (Illustrationen) *Die Bibel: Altes und Neues Testament. Die schönsten Texte im Großdruck in der Einheitsübersetzung*. Pattloch, München 2005, ISBN 978-3-629-01096-4
* (Hrsg.) mit Papst Johannes Paul II: *Ich bin froh – seid ihr es auch! Das Testament*. Pattloch, München 2005, ISBN 978-3-629-02131-1
* *Benedikt XVI. – unser Papst: ein Portrait*. Pattloch, München 2005, ISBN 978-3-629-02133-5
* *Die SOS-Bibel: Stoßgebete; hilft sofort!* Pattloch, München 2006, ISBN 978-3-629-02121-2
* *Christ sein für Einsteiger*. Pattloch, München 2007, ISBN 978-3-629-02129-8
* *Beten: eine Sehnsucht*. Pattloch, München 2008, ISBN 978-3-629-02210-3
* *Lieber Hosenträger als gar keinen Halt im Leben*. Pattloch, München 2010, ISBN 978-3-629-02257-8
* mit Nils Baer und YOUCAT Team Augsburg (Hrsg.): *Youcat Firmbuch*, Sankt Ulrich Verlag, Augsburg 2012, ISBN 978-3-86744-217-6
* *Am Ende des Tages. 365 Gebete und Impulse*. Fontis-Verlag, Basel 2017, ISBN 978-3038481294
* mit Johannes Hartl und Karl Wallner: *Mission Manifest. Die Thesen für das Comeback der Kirche.* Herder, Freiburg im Breisgau 2018, ISBN 978-3-451-38147-8
* *Freie Liebe. Über neue Sexualmoral*. Fontis, Basel 2020, ISBN 9783038482031

## Referanser
Holmenskjær naturminne

**Holmenskjær naturminne** ligger ved Holmen i Asker kommune. Det ble opprettet 15. januar 1988. Formålet med fredningen er å verne en viktig lokalitet for forståelse av Oslofeltets fossilførende bergarter.

Holmenskjær naturminne er opprinnelig en liten holme som nå er tilknyttet fastlandet. Lokaliteten er meget representativ for overordovicium (etasje 5a), og er en kjent typelokalitet. Den har stor forskningsverdi og den er nyttig for undervisning.

Strandområdet er et populært badeområde. Rett utenfor stranden ligger Presteskjær, også det vernet som naturminne. 

## Referanser
Presteskjær naturminne

**Presteskjær naturminne** ligger ved Holmen i Asker kommune. Det ble opprettet 15. januar 1988. Formålet med fredningen er å verne en viktig lokalitet for forståelse av Oslofeltets fossilførende bergarter.

Presteskjær naturminne er en liten holme i nærheten av Holmenskjær naturminne. Presteskjær og Holmenskjær utgjør et helhetsbilde som representative lokaliteter for overordovicium (etasje 5a). 

## Referanser
Howdy

***Howdy*** er et engelsk uttrykk som brukes som en uformell hilsen. Det er et teleskopord kombinert av *How* («hvordan»), *do you (do)* («gjør du det», i betydningen «har du det»). Hilsenen brukes i det daglige ikke som et spørsmål, men som et vennlig Hello! eller Hei!.

Ifølge Oxford English Dictionary kommer uttrykket fra Sør-England hvor det kom i bruk i andre halvdel av 1500-tallet. Former gjengitt i litteratur fra den tiden, er blant annet dobbeltformen *How-do, how-do* og kortformen *How*.  Dobbeltform i bruk av hilsener er vanlig i en rekke språk, som norsk, «Hei, hei». I deler av sør-statene i USA er *Howdy, howdy* en vanlig variant.

I de sørlige statene i USA legges gjerne *[[Y'all]]* til hilseformen *Howdy*, som «*Howdy Y'all!*», i betydningen «Hei, alle sammen», eller «Hvordan står det til, alle sammen». Texas A&M University har «*Howdy*» som skolens offisielle hilsen. Det er vanlig å bli møtt med «*Howdy Y'all!*» på skolens campus.

## Referanser
Italias Grand Prix 2022

**Italias Grand Prix 2022** (offisielt navn: *Formula 1 Pirelli Gran Premio d'Italia 2022*) var et Formel 1-løp som ble arrangert 11. september 2022 på Autodromo Nazionale di Monza i Monza, Italia. Det var det 16. løpet i Formel 1-sesongen 2022 og 73. gang Italias Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing. Ferrari-fører Charles Leclerc og Mercedes-fører George Russell tok andre- og tredjeplassen.

## Dekk
Dekkleverandøren Pirelli tok med C2, C3 og C4 dekksammensetningene (angitt som henholdsvis hard, medium og soft) for lagene å bruke.

## Treninger
### Trening 1
Treningen startet kl. 14:00 fredag 9. september.

Antonio Giovinazzi kjørte for Haas i stedet for Mick Schumacher og Nyck de Vries kjørte for Aston Martin i stedet for Sebastian Vettel.

### Trening 2
Treningen startet kl. 17:00 fredag 9. september.

### Trening 3
Treningen startet kl. 13:00 lørdag 10. september.

Nyck de Vries kjørte for Williams i stedet for Alexander Albon da han ble utelukket på grunn av appendisitt før tredje trening.

## Klassifisering
### Kvalifisering

**Noter:**
* - Max Verstappen fikk en fem plassers gridstraff for å ha overskredet sin kvote av kraftenhetselementer.

* - Carlos Sainz jr. fikk en 15-plassers gridstraff for overskridelse av sin kvote av kraftenhetselementer. Han fikk også en 10-plassers gridstraff for en ny drivlinje for girkasse. Han fikk også en gridstraff på fem plasser for overskridelse av kvoten av kraftenhetselementer. Han ble deretter pålagt å starte løpet bakerst på griden da han samlet 20 grid plass straffer. Han ble deretter pålagt å starte løpet bakerst på griden for å overskride kvoten av kraftenhetselementer. Straffen gjorde ingen forskjell da han allerede skulle starte bakerst på griden.

* - Sergio Pérez fikk en 10-plassers gridstraff for overskridelse av sin kvote av kraftenhetselementer.

* - Lewis Hamilton ble pålagt å starte løpet bakerst på griden for å overskride kvoten av kraftenhetselementer.

* - Esteban Ocon fikk en 5-plassers gridstraff for å ha overskredet sin kvote av kraftenhetselementer.

* - Valtteri Bottas fikk en 15-plassers gridstraff for å ha overskredet sin kvote av kraftenhetselementer.

* - Yūki Tsunoda fikk en 10-plassers gridstraff for overskridelse av kvoten for irettesettelsesgrenser ved forrige runde. Han ble også pålagt å starte løpet bakerst på griden for å ha overskredet sin kvote av kraftenhetselementer. Han fikk også en treplassers gridstraff for ikke å bremse under gule flagg under den andre treningen. Straffen gjorde ingen forskjell da han allerede skulle starte fra bakerst på griden.

* - Kevin Magnussen fikk en 15-plassers gridstraff for overskridelse av sin kvote av kraftenhetselementer.

* - Mick Schumacher fikk en 5-plassers gridstraff for overskridelse av sin kvote av kraftenhetselementer. Han fikk også fem-plassers gridstraff for en ny drivlinje for girkasse.

### Løpet

**Noter:**
* - Inkluderer ett poeng for raskeste runde.

## Mesterskapsplassering etter løpet

;Førermesterskap

;Konstruktørmesterskap

**Note**: Bare de fem beste plasseringene er inkludert for begge settene.

## Noter

## Referanser
Call of Duty: Vanguard

***Call of Duty: Vanguard*** er et førstepersonsskytespill i *[[Call of Duty]]*-serien. Det ble utviklet av Sledgehammer Games og gitt ut av Activision til PlayStation 4, PlayStation 5, Xbox One, Xbox Series S og Series X og Windows i 2021.

## Referanser


## Eksterne lenker
* 
*
Placodium

***Placodium*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

## Utseende
Små (ca. 2 millimeter), avlange, gulbrune køllebiller. Hodet er trekantet med velutviklede fasettøyne. Antennene er middels lange, 11-leddete med en tre-leddet klubbe. Pronotum er bredere enn langt, ovalt. Dekkvingene er omtrent så lange som den frie delen av bakkroppen bak dem, som er litt kølleformet.

## Utbredelse
Slekten er utbredt på New Zealand.

## Systematisk oversikt
Navnet *Placodium* blir også brukt om en slekt av laver.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien køllebiller Pselaphinae Latreille, 1802
****** Stammen Trichonychini 
******* Understammern Panaphantina Jeannel, 1950
******** Slekten ***Placodium*** Broun, 1893
********* *[[Placodium remingtoni]]* O.Park, 1952
********* *[[Placodium zenarthrum]]* Broun, 1893

## Eksterne lenker
*
Carolyn of the Corners

***Carolyn of the Corners*** er en amerikansk stumfilm fra 1919, regissert av Robert Thornby.

## Handling
Joseph Stagg er en ensom, sur middelaldrende mann som bor sammen med husholdersken sin, Rose, i en liten landsby i New England. En fremtredende kjøpmann fra byen får en dag et brev som varsler ham om at hans søster og svoger har forsvunnet i et forlis. Han tar deretter inn søsterens datter Carolyn og hunden hennes Prince.

Carolyn møter Amanda Parlow, en lokal kvinne, og oppdager at Amanda og onkelen Joe hadde en affære for mange år siden - men at bruddet mellom dem gjorde Joe såret og bitter. Carolyn bestemmer seg for å få dem sammen igjen, men en skogbrann som bryter løs i fjellene hvor Amanda og Carolyn oppholder seg setter snart planene hennes - og livet hennes - i fare.

## Skuespillere
* Bessie Love - Carolyn May Cameron
* Charles Edler - Joe Stagg
* Charlotte Mineau - Amanda Parlow
* Eunice Moore

## Referanser


## Eksterne lenker
*
Venom (tegneseriefigur)

**Venom** er en skikkelse i det fiktive Marveluniverset. Skapningen er en symbiotisk parasitt som knytter seg til en menneskelig vertsorganisme. Venom opptrer både i tegneserier og på film.

## I media
Venom er hovedkarakteren i filmen * fra 2021.

==Referanser==
<references/>

==Eksterne lenker==
* [https://villains.fandom.com/wiki/Venom_(Marvel) Venom] i *Villains Wiki''
Vallerkroken naturminne

**Vallerkroken naturminne** ligger mellom Haslum og Valler i Bærum kommune. Det ble opprettet 15. januar 1988. Formålet med fredningen er å verne en viktig lokalitet for forståelse av Oslofeltets fossilførende bergarter.

Vallerkroken naturminne viser en nesten sammenhengende lagpakke i ca. 40 meter tykkelse i etasjene 7a og 7b (silur), og dannelse av en bioherm (geologisk rev med en massiv struktur) på toppen. En diabasgang skjærer gjennom lagene og der gangen krysser er et idealisert snitt gjennom biohermen synlig. Lokaliteten er enestående og spesiell for Oslofeltets etasje 7b. Biohermer fra undersilur er ellers bare kjent fra Lemostangen på Ringerike. Området har meget høy undervisnings- og forskningsverdi. 

## Referanser
Eupinopsis

***Eupinopsis*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

## Utseende
Bittesmå (gjerne 1-2 millimeter), blanke, mørkbrunlige kortvinger. Kroppen er pæreformet. Hodet er trapesformet, med små, runde fasettøyne og groper i pannen. Antennene er middels kraftige. Maksillepalpene er lange, det ytterste leddet ganske stort. De ytterste leddene danner en kølle. Pronotum er forholdsvis lite, med rundede sider, bredest omtrent i midten, med runde, dype groper. Dekkvingene dekker omtrent halve bakkroppen, er blanke og rundede. Bakkroppsleddene er ganske korte, det aller meste av den synlige delen av bakkroppen er dekket av ett ryggledd. Beina er nokså lange, leggene litt krumme.

## Levevis
Disse billene lever på fuktige steder, som sumper og elvebredder, og også i maurtuer.

## Utbredelse
Slekten er utbredt i det østlige Australia.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien køllebiller Pselaphinae Latreille, 1802
****** Gruppen Brachyglutini Raffray, 1904
******* Slekten ***Eupinopsis*** Raffray, 1897
******** *[[Eupinopsis perforata]]* (Schaufuss, 1880)

## Eksterne lenker
*
Simplicorfa

***Simplicorfa*** er en slekt av små, rødlige eller brunlige biller, der mange av artene er knyttet til maur.

## Utseende
Små, ganske brede køllebiller. Oversiden er ofte grovt punktert, eller med påfallende groper eller furer. Hodet er forholdsvis stort og bredt med velutviklede fasettøyne. Antennene er forholdsvis korte, de to ytterste leddene danner en kraftig klubbe. Palpene er små og lite påfallende. Pronotum er mer eller mindre rundet, omtrent så bredt som hodet, dekkvingene bredt rundede, forholdsvis korte.

## Levevis
I alle fall noen av artene lever i huler.

## Utbredelse
Arten lever i det nordlige Queensland, Australia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **[[Iniocyphini]]** Park, 1951
******** Understammen Natypleurina Newton & Thayer, 1992
********* Slekten ***Simplicorfa*** Chandler, 2001 
********** *[[Simplicorfa grovei]]* Chandler, 2001 

## Referanser




## Eksterne lenker
*
Loebliobythus

***Loebliobythus*** er en slekt av små, rødlige eller brunlige køllebiller.

## Utseende

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Slekten er kjent fra Sentral-Afrika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **[[Proterini]]** Jeannel, 1949
******** Slekten ***Loebliobythus*** Leleup, 1986
********* *[[Loebliobythus fimbriaticollis]]* Leleup, 1986 - Elfenbeinskysten
********* *[[Loebliobythus sparcepunctatus]]* (Jeannel, 1956) - Den demokratiske republikken Kongo

## Referanser




## Eksterne lenker
*
Kasibaeocera

***Kasibaeocera*** er en slekt av biller som lever av og på sopp. De hører til underfamilien dråpebiller (Scaphidiinae) i den artsrike familien kortvinger (Staphylinidae).

## Utseende
En liten, oval, svært blank dråpebille, brun eller svart. Antenner og bein kan foldes tett inntil kroppen slik at hele billen blir glatt og dråpeformet, og svært vanskelig å få tak på. For ekesmpel er det nesten umulig å plukke opp en slik bille med en pinsett. **Hodet** er bredt med små fasettøyne. Antennene er temmelig lange og ganske tynne, de to innerste og tre ytterste leddene noe tykkere. **Brystskjoldet** (pronotum) er glatt, blankt og hvelvet, fint punktert, med jevnt kurvede sidekanter. **Dekkvingene** er jevnt rundede, glatte, fint punkterte, med en fure (sømstripen) langs innerkanten, men ellers uten lengdestriper. De er tvert avkuttet bak og dekker ikke bakkroppsspissen på levende eksemplarer. På døde eksemplarer i samlinger er ofte bakkroppen skrumpet sammen slik at den er fullstendig dekket av dekkvingene. **Bakkroppen** er tilspisset bak. **Beina** er lange og spinkle.

## Levevis
Slekten *Scaphisoma* er knyttet til poresopper (kjuker) som vokser på død ved, trolig har denne slekten et lignende levesett. Dråpebillene er stort sett skogsinsekter.

## Utbredelse
Slekten er utbredt i det sørlige India.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[dråpebiller]], Scaphidiinae** Latreille, 1807
****** Stamme Scaphisomatini Casey, 1893
******* Slekten ***Kasibaeocera*** Leschen & Löbl, 2006
******** *[[Kasibaeocera mussardi]]* (Löbl, 1971)

## Eksterne lenker

*
Castlevania: Symphony of the Night

***Castlevania: Symphony of the Night*** er et plattform-action-eventyr-rolle i *[[Castlevania]]*-serien, utviklet og utgitt av Konami i 1997 til PlayStation. Det ble regissert og produsert av Toru Hagihara, med Koji Igarashi som assisterende regissør. *Symphony of the Night* er en direkte oppfølger til *[[Castlevania: Rondo of Blood]]* og finner sted fire år etter det spillet. Det handler om halvvampyren Alucard, sønn av Dracula, som våkner fra søvnen sin for å utforske slottet til Dracula, som har gjenoppstått etter at Richter Belmont har forsvunnet. *Symphony of the Night* markerer et skifte fra tidligere spill i *Castlevania*-serien, og introduserer utforskning, ikke-lineær nivådesign og rollespillelementer.

Opprinnelig solgte det lite bra, men etter at det fikk gode kritikker økte salgene, særlig i USA. Det har blitt gitt ut på nytt på flere plattformer og er av flere regnet som en kultklassiker.

## Referanser


## Eksterne lenker
*
Kasper Damsgaard

**Kasper Damsgaard** (født 1986) er en dansk lokalpolitiker som representerer Socialdemokratiet. Han overtok som borgermester etter John Engelhardt  i Glostrup kommune fra 1. januar 2022.

Damsgaard ble innvalgt i kommunestyret i Glostrup ved kommunalvalget i 2017. Han er utdannet tømrer.

## Referanser
Michael Vindfeldt

**Michael Vindfeldt** (født 1981) er en dansk advokat og lokalpolitiker som representerer Socialdemokratiet. Han overtok som borgermester 
etter Simon Aggesen i Frederiksberg kommune fra 1. januar 2022. Dermed ble 112 års konservativt styre i 
kommunen brutt.

## Referanser

 


## Eksterne lenker
*
Neselva naturminne

**Neselva naturminne** er et lite skjær i utløpet av Neselva i Asker kommune, i et område som er utbygd til marina. Det ble opprettet 15. januar 1988. Formålet med fredningen er å verne en viktig lokalitet for forståelse av Oslofeltets fossilførende bergarter.

Holmen viser et meget godt eksempel på kanalkonglomerat fra etasje 5b. Konglomerat er en bergart dannet ved at rullestein eller steinfragmenter er bundet sammen av en sement av kalk, sand etter leire. Lokaliteten er viktig i forsknings- og undervisningssammenheng. 

## Referanser
Krishnam Raju

**Uppalapati Venkata Krishnam Raju** (født 20. januar 1940 i Mogalthur i Madras Presidency i British India, død 11. september 2022 i Hyderabad i India) var en indisk skuespiller og politikersom var medlem av Lok Sabha fra 1998 til 2004 fra Bharatiya Janata Party.  

## Biografi
### Skuespiller
Hans første skuepillerrolle var i filmen *[[Chilaka Gorinka]]* fra 1966. Han spilte i en rekke fremgangsrike storfilmer, som *[[Jeevana Tarangalu]]* (1973), *[[Krishnaveni (film)|Krishnaveni]]* (1974), *[[Bhakta Kannappa]]* (1976), *[[Amara Deepam (1977 film)|Amara Deepam]]* (1977), *[[Sati Savitri (1978 film)|Sati Savitri]]* (1978), *[[Katakatala Rudrayya]]* (1978), *[[Mana Voori Pandavulu]]* (1978), *[[Rangoon Rowdy]]* (1979), *[[Sri Vinayaka Vijayamu]]* (1979), *[[Sita Ramulu]]* (1980), *Taxi Driver* (1981), *[[Trisulam (film)|Trisulam]]* (1982), *[[Dharmaatmudu]]* (1983), *[[Bobbili Brahmanna]]* (1984), *[[Tandra Paparayudu (film)|Tandra Paprayudu]]* (1986), *Marana Sasanam* (1987), *[[Viswanatha Nayakudu]]* (1987), *[[Antima Teerpu (1988 film)|Antima Theerpu]]* (1988), *[[Bava Bavamaridi]]* (1993) og *[[Palnati Pourusham]]* (1994).
### Politiker
Han var folkevalgt til Lok Sabha fra 1998 til 2004 som medlem av Bharatiya Janata Party. I året 2000 var det han som formelt introduserte for behandling *Prohibition of Cow Slaughter Bill*, et lovforslag som fikk flertall og ble implementert som lov i landet. Forut måtte det undersøkes om det i det hele tatt var innenfor Lok Sabhas jurisdiksjon å befatte seg med denne problemstillingen på nasjonalt plan.  

Han var en *Minister of State* i Indias utenriksministerium i Atal Bihari Vajpayees tredje regjering, fra 1999 til 2001.

### Død
Raju døde den 11. september 2022 i Hyderabad i India av problemer forårsaket av covid-19, i en alder av 82 år.

## Referanser


## Eksterne lenker
* 
*
Quatermass and the Pit

***Quatermass and the Pit*** er en britisk science fiction-serie som ble sendt på BBC fra 1958 til 1959. Serien handler om en gruppe forskere som forsøker å finne opphavet til en merkelig insektlignende hodeskalle som blir funnet på en bygningplass i London. Etterhvert finner de flere hodeskaller og en annen gjenstand som de militære mener er en bombe fra krigen. Professor Quatermass mener at levningene er av vesener fra planeten Mars og at den påståtte bomben er deres romfartøy som de besøkte jorden med for fem millioner år siden. Rollen som Quartermass ble spilt av André Morell, mens andre sentrale roller ble spilt av Cec Linder, Anthony Bushell, John Stratton og Christine Finn. Serien ble skapt av Nigel Kneale.

*Quatermass and the Pit* er en oppfølger til *[[Quatermass II]]* (1955).

Serien ble svært populær i Storbritannia og hadde 11 millioner seere på det meste. I 2000 kåret British Film Institute den på 75-plass over landets 100 beste tv-produksjoner på 1900-tallet.

Som de fleste andre dramatiserte produksjoner på denne tiden ble også denne kringkastet direkte fra et studio. Det ble i tillegg gjort noen få opptak som ble lagt inn i direktesendingen. Produksjonsbudsjettet var på  (over det dobbelte av hva den første serien kostet og over fire ganger så mye som den første).

## ''Quatermass''-syklusen
Dette er den tredje tv-serien – av tre – om den fiktive professor . De tre TV-seriene hadde fellestemaet «invasjon fra en usynlig fiende»; med dette spilte serieskaperen på frykten for kommunismen, som var sterk i store deler av den britiske befolkningen på den tiden. Han spilte også på frykten for atomalderen og speilet sin egen mistro til statsapparatet. Det politisk aspektet kommer mest til uttrykk i de to siste seriene.

Den første serien het *[[The Quatermass Experiment]]* og hadde premiere i 1953. Den andre var  ''Quatermass II'' (1955). *Quatermass and the Pit* er ansett som den beste av de tre. Produksjonskvaliteten var også bedre enn de to første. En restaurert versjon av de tre serien ble utgitt på DVD i 2005. Hver av seriene ble for øvrig fulgt opp av en filmversjon; i 1967 lanserte Hammer Film filmen *[[Quatermass and the Pit (film)|Quatermass and the Pit]]*, med Andrew Keir i hovedrollen.

En fjerde serie kalt *[[Quatermass (miniserie)|Quatermass]]* ble lansert av Thames Television i 1979*.*

I 1991 produserte NRK en norsk hørespillversjon som var oversatt og bearbeidet for radio av Tor Edvin Dahl, og med Nils Ole Oftebro i hovedrollen.

## Roller <small>(utvalg)</small>

* André Morell: Professor Bernard Quatermass
* Cec Linder: Dr. Matthew Roney
* Cristine Finn: Barbara Judd
* Anthony Bushell: Colonel Breen
* John Stratton: Captain Potter
* Michael Ripper: Sergeant
* Harold Goodwin: Corporal Gibson

## Fotnoter



## Referanser


## Eksterne lenker
*
Zandvoort Formel 2 2022

**Zandvoort FIA Formel 2-runden 2022** var et motorracerarrangement som ble holdt 3. og 4. september 2022 på Circuit Zandvoort, Zandvoort, Nederland. Det var den 12. runden av Formel 2-mesterskapet i 2022, og ble holdt som en støtteserie for Nederlands Grand Prix 2022.

## Klassifisering
### Kvalifisering

### Sprint løp

**Noter:**

* -  Inkludert ett poeng for raskeste runde.

### Feature løp

**Noter:**
* - Inkludert to poeng for pole position.

* - David Beckmann ble opprinnelig nummer åtte og Roy Nissany ble opprinnelig nummer 15, begge fikk ti sekunders tidsstraff for å ha kjørt uberegnelig under sikkerhetsbilforhold.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.

## Se også
*Nederlands Grand Prix 2022

## Noter

## Referanser
Wolfgang Ipolt

**Wolfgang Ipolt** (født 17. mars 1954 i Gotha i Bezirk Erfurt i Øst-Tyskland) er en tysk katolsk teolog og biskop av Görlitz.
## Liv og virke
### Prest
I 1972 tok Wolfgang Ipolt sin *[[Abitur]]* ved Arnoldi-skolen i hjembyen. Etter å ha studert teologi i Erfurt, ble han ordinert til prest 30. juni 1979 av biskop Hugo Aufderbeck i Erfurt-katedralen, og ble utnevnt til kapellan i Worbis.

I 1983 flyttet han til Berlin for to år for å virke i menigheten *Ss. Corpus Christi*. I 1985 ble Ipolt kapellan i *St. Lorenz* i Erfurt. I 1989 ble Wolfgang Ipolt subrregens for Erfurts regionale presteseminar, det sentrale presteutdanneslsessenteret i DDR. Samtidig oppnådde han teologisk embetseksamen i pastoral teologi med en avhandling om katekese i DDR. I 1992 ble Ipolt pastor ved Nordhausen-katedralen.

I november 2004 ble han utnevnt til etterfølger etter Ulrich Werbs til rektor for Erfurts regionale presteseminar. Han underviste også i spiritualitet ved det katolske teologiske fakultet ved Universitetet i Erfurt.
### Biskop av Görlitz
Den 18. juni 2011 utnevnte pave Benedikt XVI ham til biskop av Görlitz. Erkebiskopen av Berlin, Rainer Maria Woelki, bispeveiet ham den 28. august 2011 i St. Jakobs katedral i Görlitz; medkonsekratorer var biskopen av Erfurt, Joachim Wanke, og biskopen av Augsburg, Konrad Zdarsa.

I oktober 2020 ble han syk med covid-19.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1770-1837) *1819
* Kardinal Antonio Saverio De Luca (1805-1883) *1845
* Erkebiskop Gregor (Leonhard Andreas) von Scherr, O.S.B. (1804-1877) *1856
* Erkebiskop Friedrich Josef von Schreiber (1819-1890) *1875
* Erkebiskop Franz Joseph von Stein (1832-1909) *1879
* Erkebiskop Joseph von Schork (1829-1905) *1891
* Biskop Ferdinand von Schlör (1839-1924) *1898
* Erkebiskop Johann Jakob von Hauck (1861-1943) *1912
* Erkebiskop Joseph Otto Kolb (1881-1955) *1935
* Kardinal Julius August Döpfner (1913-1976) *1948
* Kardinal Alfred Bengsch (1921-1979) *1959
* Biskop Hugo Aufderbeck (1909-1981) *1962
* Kardinal Joachim Meisner (1933-2017) *1975
* Kardinal Rainer Maria Woelki (1956-) *2003
* Biskop *Wolfgang Ipolt* (1954- ) *1911

## Referanser
Castles in the Air

***Castles in the Air*** er en amerikansk stumfilm fra 1919, regissert av George D. Baker.

## Handling
Når Fortuna Donnelly får en stillin  ved Halcyon Theatre, blir manager Eddie Lintner snart romantisk interessert i henne. Men han er misunnelig på at hun i stedet foretrekker den velstående engelskmannen Owen Pauncefort. Fortuna spiser middag sammen med Pauncefort hjemme hos ham, hvor han gjør seksuelle tilnærmelser mot henne. Han beklager deretter, og innrømmer at han forsøker å finne sin kone - som hadde tatt ut skilsmisse fra ham etter en krangel.

Ved en tilfeldighet går fru Pauncefort til teateret, og Fortuna kjenner henne igjen fra et fotografi. Fortuna ringer derfor til Pauncefort, og ordner et sete for ham ved siden av hans kone. Det kranglete paret blir deretter gjenforent, og Fortuna finner snart lykken sin sammen med Eddie Lintner.

## Skuespillere
* May Allison som Fortuna Donnelly
* Ben F. Wilson som Eddie Lintner
* Clarence Burton som John McArthur
* Walter Percival som Owen Pauncefort)
* Irene Rich som Mrs. Owen Pauncefort
* Nellie Anderson som Mrs. Larrymore
* Viola Dolan som Esther Jones
* Ruth Maurice som Lucy Dalton

## Referanser


## Eksterne lenker
*
Charge It to Me

***Charge It to Me*** er en amerikansk stumfilm fra 1919, regissert av Roy William Neill.

## Handling
Den unge bruden Winnie Davis ønsker å kjøpe en bursdagsgave til den nye ektemannen sin Elmer. Men hun kan ikke dette fordi han insisterer på at alle husholdningsutgifter burde betales av ham, og Winnie ønsker ikke at han skal oppdage hva hun planlegger å kjøpe til ham. Hun bestemmer seg for å tjene litt ekstra penger selv ved å bruke familiens bil som en drosje. Men dette fører også til en rekke uforutsette komplikasjoner.

## Skuespillere
* Margarita Fischer som Winnie Davis
* Emory Johnson som Elmer Davis
* Augustus Phillips som Howard Weston
* Lafe McKee som oberst Godfrey Hibbard
* Charles A. Post som Arche Gunn
* Bull Montana som McGann
* George Swann som Hercules Strong
* J. Farrell MacDonald som offiser Hennessey
* Sophie Todd som Maggie

## Referanser


## Eksterne lenker
*
Aziz Akhannouch

**Aziz Akhannouch**, (født 1961), er en marokkansk politiker, forretningsmann og milliardær som har vært Marokkos statsminister siden 7. oktober 2021. Han har tidligere vært landbruksminister (2007–2021).

## Biografi
Akhannouch er født i 1961 i landsbyen Tafraout i Souss-Massa-regionen, men vokste opp i landets største by, Casablanca. Hans mor og hans søstre var overlevende etter jordskjelvet i Agadir i 1960 hvor ti av Akhannouchs familiemedlemmer mistet livet. I 1986 tok han diplomeksamen i ledelse (management) ved Université de Sherbrooke i Québec. Akhannouch er administrerende direktør i det familieeide selskapet Akwa group som er aktiv innenfor olje- og gassektoren. Han ble av *Forbes* i 2020 rangert som Afrikas 12. rikeste person med en formue på omtrent 2 milliarder USD.

Han ble landbruks- og fiskeriministe fra 15. oktober 2007. Fra 6. april 2017 ble hans departement utvidet til å omfatte bygseutvikling, vann- og skogbrukssaker. I oktober 2016 ble han valgt til president i det liberale sentrumspartiet *Rassemblement National des Indépendants* (RNI).

Ved parlamentsvalget i 2021 fikk hans parti RNI 106 av 395 plasser i parlamentet og ble største parti. 10. september 2021 ble han bedt av kong Mohammed VI om å danne regjering da daværende statsminister Saadeddine Othmani gikk av. 

## Familie
Han er gift med Salwa Idrissi Akhannouch og paret har tre barn.

## Referanser
Stjernestøv (film)

***Stjernestøv*** (originaltittel: *Polvere di stelle*) er en italiensk komedie fra 1973, regissert av Alberto Sordi. Hovedrollene spilles av Monica Vitti, John Phillip Law og Sordi selv.

Stjernestøv er en Nrk serie, som startet å filmet i 2018 og er en kjent serie. Ble filmet rundt i Oslo

## Handling
Mimmo Adami og Dea Dani er lokale profesjonelle - men veldig fattige - dansere fra Italia, under andre verdenskrig.

Men livene deres forandrer seg plutselig når en gruppe amerikanske soldater stopper i byen deres, i håp om å bli underholdt før de må reise videre til videre kamper. Effektivt presterer danserne opp soldatenes forventninger.

## Rolleliste
* Alberto Sordi som Mimmo Adami
* Monica Vitti som Dea Dani
* John Phillip Law som John
* Edoardo Faieta som Ciccio Caracioni
* Vanda Osiris som Vanda Osiris
* Carlo Dapporto som Carlo Dapporto

## Referanser


## Eksterne lenker
*
Softly, Softly

***Softly, Softly*** er en britisk politiserie som gikk på BBC fra 1966 til 1969. Serien handlet om etterforskerne ved en regional politiavdeling i Bristol. Hovedrollene ble spilt av Stratford Johns og Frank Windsor. 

Serien var en spin-off fra *[[Z-Cars]]* og ble etterfulgt av *[[Softly, Softly: Task Force]]* som gikk fra 1969 til 1976.

## Referanser


## Eksterne lenker

*
Pakistans herrelandslag i landhockey

**Pakistans herrelandslag i landhockey** er det pakistanske landslaget i landhockey for menn. De konkurrerer for Pakistan under internasjonale konkurranser, som verdensmesterskapet i landhockey, asiamesterskapet, sommer-OL og andre internasjonale landslagsturneringer.

Pakistan har deltatt i OL 16 ganger, og vunnet turneringen tre ganger.

## Resultat i internasjonale turneringer
*Resultatene som er vist under er kun konkurranser der Pakistan har deltatt. Turneringer de ikke har tatt del i er ikke ført opp.*

### Olympiske leker

*  1992: 4.-plass
*  1952: 4.-plass
*  1956: .-plass
*  1960: .-plass
*  1964: .-plass
*  1968: .-plass
*  1972: .-plass
*  1976: .-plass
*  1984: .-plass
*  1988: 5.-plass
*  1992: .-plass
*  1996: 6.-plass
*  2000: 4.-plass
*  2004: 5.-plass
*  2008: 8.-plass
*  2012: 7.-plass

### Verdensmesterskap

*  1971: .-plass
*  1973: 4.-plass
*  1975: .-plass
*  1978: .-plass
*  1982: .-plass
*  1986: 11.-plass
*  1990: .-plass
*  1994: .-plass
*  1998: 5.-plass
*  2002: 5.-plass
*  2006: 6.-plass
*  2010: 12.-plass
*  2018: 12.-plass

### Asiamesterskap

*  1982: .-plass
*  1985: .-plass
*  1989: .-plass
*  1994: .-plass
*  1999: .-plass
*  2003: .-plass
*  2007: 6.-plass
*  2009: .-plass
*  2013: .-plass
*  2017: .-plass
*  2021: 5.-plass

### Asialekene

*  1958: .-plass
*  1962: .-plass
*  1966: .-plass
*  1970: .-plass
*  1974: .-plass
*  1978: .-plass
*  1982: .-plass
*  1986: .-plass
*  1990: .-plass
*  1994: .-plass
*  1998: .-plass
*  2002: 4.-plass
*  2006: .-plass
*  2010: .-plass
*  2014: .-plass
*  2018: 4.-plass

## Referanser


## Eksterne lenker
* 
*FIH profil
Birkebeinervegen (Hamar)

**Birkebeinervegen** er en gate på Hamar, i nærheta av Martodden på Storhamar. Den går fra Strandvegen til Nystuvegen, og har navn etter birkebeinerne. Bedriftene K.A.Rasmussen Hamar og Det norske Skogfrøverk ligger i samme gate.

Passende nok går gata parallelt med Baglervegen.
## Galleri

File:K.A. Rasmussen Hamar.jpg|K.A.Rasmussen Hamar. 
File:Det norske Skogfrøverk.jpg|Det norske Skogfrøverk  


## Eksterne lenker
* 
* Delområder og grunnkretser, 2006 fra Statistisk sentralbyrå
*[Birkebeinervegen på lokalhistoriewiki.no](https://lokalhistoriewiki.no/wiki/Birkebeinervegen_(Hamar))
Johan Fastings gate

**Johan Fastings gate** er en gate på Ankerløkka på Hamar. Den går sørover fra Furnesvegen og  krysser Hertzbergs gate og Elias Hofgaards gate før den ender som blindveg. Gata er oppkalt etter jernbaneingeniøren Johan Fasting (1848-1926), som var medlem av Hamar bystyre og en av lederne for Hamar Frikirke. 

## Kilder
*Per-Øivind Sandberg: «Gatenavn i Hamar» .

## Eksterne lenker
* Delområder og grunnkretser, 2006 fra Statistisk sentralbyrå
Måsåbekkvegen

**Måsåbekkvegen** er en gate på Jønsrudløkka i bydelen Storhamar, går fra Kornsilovegen til Furubergvegen. Vegen har navn etter Måsåbekken, som renner gjennom grunnen til gården Storhamar. Bekken er lagt i rør.

*Nr. 9: Storhamar kirke, oppført i 1975.
*Nr. 20: Norsk Tipping, flytta hit i 1975.
## Eksterne lenker
* Delområder og grunnkretser, 2006 fra Statistisk sentralbyrå
Ann Sofie Orth

**Ann Sofie Orth** (født 1968) er en dansk jurist og lokalpolitiker som representerer Det Konservative Folkeparti. Hun tok over som borgermester etter Jens Ive i Rudersdal kommune fra 1. januar 2022. 

Hun er cand.jur. fra Københavns Universitet.

## Referanser
Skogvegen (Hamar)

**Skogvegen** er en gate på Hamar. Den springer ut fra Brugata i Briskebyen, og fortsetter gjennom Disen til den møter Holsetgata.

## Kilder
*Per-Øivind Sandberg: «Gatenavn i Hamar» .
Alf Prøysens veg

**Alf Prøysens veg** på Hamar ligger i området Furuberget/Prestrud. Den går sørover fra Furubergvegen og ender som blindveg.

Vegen er oppkalt etter forfatteren og visesangeren Alf Prøysen (1914-70) fra Ringsaker. Alf Prøysens veg på Hamar ligger i et område der flere av vegene har tilknytning til Prøysens verk, som Steinrøysa, Tordivelen og Nøtteliten. 

## Litteratur
*Per-Øivind Sandberg: «Gatenavn i Hamar» .
Der Kommissar

***Der Kommissar*** er en tysk kriminalserie som gikk på ZDF fra 1969 til 1976. Serien handlet om en gruppe etterforskere ved mordkommisjonen i Munchen der den mest sentrale karakteren var førstebetjent Keller. Hovedrollen som Keller ble spilt av Erik Ode, mens andre sentrale roller ble spilt av Günther Schramm, Reinhard Glemnitz, Fritz Wepper og Elmar Wepper. Hele serien var i sort-hvitt.

Deler av serien ble sendt i NRK Detektimen i 1973 under tittelen *Førstebetjent Keller*.

Det kan nevnes at Fritz Wepper, som spilte rollen som Harry Klein, videreførte denne rollen i kriminalserien *[[Derrick]].* Hans egen bror i det virkelige liv, Elmar Wepper, kom deretter inn i rollen som hans bror Erwin Klein.

## Referanser


## Eksterne lenker
*
Borchgrevinks gate

**Borchgrevinks gate** er en gate på Hamar. Den går fra Ringgata til Solplassvegen, og er oppkalt etter Henrik Christian Borchgrevink (1822-1893), som var Hamars første ordfører 1849-1852.

## Kilder
*